Nova PIV prezentita dum reta SAT-kongreso
#000000
Samkiel la plej multaj Esperanto-aranĝoj, ankaŭ la kongreso de SAT ĉi-jare okazis en la reto. Estis pli ol 250 aliĝintoj. Dum la kongreso Bertilo Wennergren prezentis la novan eldonon de Plena Ilustrita Vortaro, kaj rakontis pri ŝanĝoj planitaj por la sekva, pli funde reviziita versio.
#000001
Publiko de la prelego de Bertilo Wennergren pri la nova eldono de PIV.
#000002
Pasintjare, en la 92-a SAT-kongreso en Barcelono oni decidis, ke la sekva kongreso okazu en Bjalistoko, Pollando, ekde la 25-a de julio ĝis la 1-a de aŭgusto. Komence de majo Bjalistoka Esperanto-Societo kaj SAT anoncis, ke la kongreso devos okazi rete.
#000003
Al la kongreso aliĝis 256 homoj, el kiuj la plej juna estis 14-jara kaj la plej aĝa 95-jara, rakontas la ĉeforganizinto Przemysław Wierzbowski. En la diskutoj de la frakcioj laŭ li partoprenis proksimume 30-40 personoj, en ĝeneralaj programeroj 70-100.
#000004
La aranĝo estis senpaga kaj aliĝi povis ĉiuj, ne nur SAT-anoj. Tiel ĉiuj interesitoj havis la eblon almenaŭ gustumi la etoson de la organizo, li diras:
#000005
– La sperto estis ĝuinda, la teknikaĵoj ĝenerale estis kontentigaj. En la reta kongreso ne estis paralelaj programeroj, do ĉiuj havis la eblon ĉeesti la tutan kongreson, kaj ĉiuj aliaj povas spekti ĉiujn programerojn en la YouTube-kanalo de SAT.
#000006
En Bjalistoko la SAT-kongreso laŭ la nuna plano okazos venontjare, fine de julio 2021, en la 100-jariĝo de SAT, rakontas Przemysław Wierzbowski
#000007
– La retan formon ni ne forlasos tute – kompreneble pluraj programeroj estos vidigataj per retaj elsendoj.
#000008
Por vi kiel organizanto, kiuj estis la ĉefaj defioj de la reta kongreso?
#000009
– La ĉefa defio estis transporti en la reton ĉion, kion tradicie de cent jaroj SAT faris en malretaj konferencoj, certiĝi ke ĉiuj prelegantoj kaj programgvidantoj scias kiel uzi la platformon, kunordigi la rolojn kaj organizi la voĉdonadojn.
#000010
– Eble menciindas, ke la kongreso estis parte malreta. En Bjalistoka Esperanto-Societo ni faris la ĵaŭdan programon pri nia urbo ĉeeste, kaj en Oporto dum la tuta semajno tieaj esperantistoj projekciis la virtualan kongreson kaj samtempe faris por oportanoj programon surlokan. Do ne estis tiel, ke ĉiuj estis fermitaj en siaj domoj unu disde la aliaj.
#000011
Laŭ Gary Mickle, kiu aktive partoprenis la retan kongreson, la tekniko ĝenerale funkciis bone, kaj okazis ankaŭ iom da neformala interrilatado inter la kongresanoj:
#000012
– Dum paŭzoj kaj tagfine la mastrumantoj lasis la kunvenejon malfermita, tiel ke povis okazi simpla babilado, ne alia ol okazas dum paŭzoj kaj manĝoj en ĉeesta kongreso, sed kompreneble estis multe malpli da tempo por tio ol normale. Krome Zoom havas babilejon, kaj paralele kun la formalaj kunvenoj okazis konstante viglaj interŝanĝoj tie, tamen skribaj, kaj rekte rilataj al la kunventemoj kaj neformalaj, efektive babilecaj.
#000013
– Unue tion, ke mankantaj monrimedoj malebligas partoprenon de multaj, kvankam SAT havas fonduson por helpi partoprenemulojn en tiaj kazoj, kaj due tion, ke striktaj vizreguloj de la eŭropaj landoj, kie la plej multaj kongresoj okazas, tute forbaras kelkajn dezirantojn ĉiujare.
#000015
Unu el la atentindaj programeroj de la reta SAT-kongreso estis la prezento de la freŝa versio de Plena Ilustrita Vortaro, la ĉefa vortaro de Esperanto kaj la ĉefa eldonaĵo de SAT. Pri ĝi rakontis Bertilo Wennergren, kiu estos la redaktoro de la sekva eldono.
#000016
La ĵus aperinta PIV 2020 estas tre simila al la eldono de 2005, sed kun multaj ”valoraj korektoj kaj poluroj”, li rakontis.
#000017
En la reto la nova versio de PIV anstataŭis la malnovan ĉe la adreso vortaro.net marde la 5-an de aŭgusto. La nova reta PIV havas plibonigitan serĉilon, per kiu eblas serĉi en la tuta teksto de la vortaro, kaj ne nur en la kapvortoj. Krome oni povas rete foliumi la vortaron, kio antaŭe ne eblis.
#000018
Dum sia prelego Bertilo Wennergren rakontis, ke laŭ li la tempo estas matura por pli drastaj ŝanĝoj en PIV, adapto al la moderna mondo kaj la nunaj deziroj kaj bezonoj de la esperantistoj.
#000021
Kiel unu ekzemplon de bezonata ŝanĝo li menciis la multajn ŝajnradikojn, kiuj troveblas en PIV inter vere uzataj Esperantaj vortoj.
#000022
La tuta prelego de Bertilo Wennergren, samkiel multaj aliaj programeroj de la SAT-kongreso, nun estas spekteblaj en la Youtube-ludlisto de la kongreso.
#000025
Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)Click to share on Mastodon(Malfermiĝas en nova fenestro)
#000026
La Ondo dufoje ĉesis aperi – sed ne malaperis
#000027
Virtuala kongreso malfermas novan pordon
#000028
Estus interesa havi detalan liston de la ŝanĝetoj. Certe B.Wennergren klarigis multajn aferojn dum lia SAT-kongresa prelego, tamen miakrede estus bona ne nur havi videon sed ankaux artikolon (de gramatika faka retejo, ne nepre de Libera Folio).
#000029
Ŝajne la konservativuloj sukcesis premcenzuri la pronomon ri. Pro tio kaj la nesolvitaj antisemitismaj problemoj ĉe SAT, mi ne intencas aĉeti paperan ekzempleron.
#000030
“Ŝajne la konservativuloj sukcesis premcenzuri la pronomon ri”
Tiuj kiuj bone memoras la februaran artikolon pri la PIV 2020 kaj ĝian prikomentaron scias ke fakte, B.Wennergren diris al Libera Folio, ke li ne estas mense fermita pri la aldono de “ri” en la PIV, kaj diris, ke ja estas apero-ebleco por tiu vorto en iu estonta PIV-versio. Tio, ke tiu apero ne estas en 2020, sed eble en la estonteco, malbone estis komprenita de multaj homoj [inkluzive mi mem], kaj B.Wennergren mem decidis komenti por klarigi la aferon.
#000031
“La nesolvitaj antisemitismaj problemoj ĉe SAT”
#000032
Mi ne scias multe pri SAT, i.e. ĉar ne eblas informiĝi pri ĝi tiel bone kiel pri UEA/TEJO, ĉu vi povus doni pli da detaloj mi petas? Antisemitismo en Esperantujo eĉ pli ol aliaj homaj societoj estas forigenda, ĉar se ne la esenco de nia lingvo mem estas minacata: toleremo kaj lingva, religia, etna, duvorte ĉia toleremo.
#000033
> Ŝajne la konservativuloj sukcesis premcenzuri la pronomon ri.
#000034
La verkado de PIV ne kaŭzas tiajn viglajn disputojn, kiajn vi ŝajne imagas.
#000035
Esperanto troviĝas en ege priplorinda situacio kun homo kia Wennergren kiu redaktos PIV-on.
La homo tute ne taŭgas por tiu tasko.
Li konstatas, ke junuloj pli kaj pli ofte uzas la infinitivon post prepozicioj kiel pri, pro, per. Li donas ekzemplon:
#000038
( Vidu Wennergren en Youtube: )
#000041
Tio ja validas por amaso de Esperantistoj kaj ne faras fakulon el li.
#000049
1. Kial oni ne povus paroli pri iri naĝi? Kiu decidis tion?
2. Ĉu la opinio pri tiu unu lingva detalo difinas la kompetenton de vortaristo?
3. Kiel la afero entute rilatas al PIV? Ĝi ja ne estas gramatiko.
#000052
—-> 113 Pri la uzado de komplementa infinitivo
#000053
La Majstro mem parolas 🙂
#000054
Kompleneble Zamenhof vivis en tempo antaŭ scienca lingvistiko kaj modernaj priskriboj. Eĉ profesiaj lingvistikoj antaŭ 1950 ne bone komprenis la diferencon inter infinitivo uzata simple kiel vorto kaj infinitivo uzata kiel mallongiga propozicio. Hjemslev kreis teorion pri tio. Tiu problemo okazas ĉefe en latinidaj lingvoj, kiuj ne havas deklinacion por verbo.
#000062
@Roberto: Ankaŭ mi supozas, ke temas pri galicismo/francismo:
#000063
Sed nu, tiu ĉi lingva diskuto nur forkondukas de mia supozo, ke Wennergren tute ne havas profesiajn kvalifikojn por fariĝi redaktoro de PIV.
#000067
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000071